

REPUBLIKA HRVATSKA

# OPĆINSKO DRŽAVNO ODVJETNIŠTVO U PULI - POLA

Broj: P-21/2020

Pula-Pola, 29. svibnja 2020.

SĐ/SĐ

 Sukladno oglasu za prijem u državnu službu na određeno vrijeme u Općinsko državno odvjetništvo u Puli-Pola, broj: P-21/2020 od 28. svibnja 2020., na radno mjesto administrativni referent – državnoodvjetnički zapisničar – 1 izvršitelj/ica, oglašava se sljedeća,

O B A V I J E S T

1. OPIS POSLOVA RADNOG MJESTA ADMINISTRATIVNI REFERENT – DRŽAVNOODVJETNIČKI ZAPISNIČAR:

Administrativni referent-državnoodvjetnički zapisničar obavlja poslove zapisničara u istrazi, istraživanju i prethodnom postupku, obavlja pisanje dopisa i odluka po diktatu, obavlja poslove prijepisa, unosi podatke u CTS (informatički sustav državnog odvjetništva), obavlja sređivanje i predaju spisa na otpremu, piše tipske dopise na temelju predložaka i naredbi, unosi podatke u upisnik za vrijeme dežurstva, kao stručna osoba rukuje opremom za audio-video snimanje, te obavlja i druge uredske poslove po naredbi državnog odvjetnika ili zamjenika.

1. PODACI O PLAĆI RADNOG MJESTA

Plaća službenika raspoređenog na radno mjesto administrativni referent-državnoodvjetnički zapisničar propisana je člankom 10. podstavkom d) Radna mjesta I vrste, Opći i administrativni poslovi, Uredbe o nazivima radnih mjesta i koeficijentima složenosti poslova (Narodne novine, broj 37/01, 38/01, 71/01, 89/01, 112/01, 7/02, 17/03, 197/03, 21/04, 25/04, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 151/14, 76/1, 100/15, 71/18, 73/19), čini umnožak osnovice za izračun plaće, koji iznos 0,920 za ovo radno mjesto i koeficijenata složenosti poslova radnog mjesta, uvećan za 0,5% za svaku navršenu godinu staža.

1. SADRŽAJ I NAČIN TESTIRANJA

Po dolasku na testiranje od kandidata će biti zatraženo predočenje odgovarajuće isprave radi utvrđivanja identiteta. Kandidati koji ne mogu dokazati identitet ne mogu pristupiti testiranju.

Nakon utvrđivanja identiteta kandidati će pristupiti pisanom testiranju za provjeru znanja iz područja organizacije rada u državnom odvjetništvu, prema Zakonu o državnom odvjetništvu i Poslovniku državnog odvjetništva u trajanju od 15 minuta, zatim provjeri pisanja po prijepisu, a potom slijedi razgovor s komisijom (intervju).

Pisana provjera znanja iz područja organizacije rada u državnom odvjetništvu sastoji se od pisanog testa s 10 pitanja te se dodjeljuje 1 bod za svaki točan odgovor.

Testiranje pisanja po prijepisu sastoji se od prijepisa zadanog teksta na računalu u trajanju od 5 minuta (10 bodova). Ovoj provjeri znanja mogu pristupiti samo kandidati koji su prethodno zadovoljili na pisanoj provjeri znanja.

Raspored održavanja razgovora s kandidatima bit će utvrđen po završetku pisanog dijela testiranja, o čemu će kandidati biti na odgovarajući način obaviješteni. Razgovoru mogu pristupiti kandidati koji su ostvarili najmanje 5 bodova u provjeri organizacije rada u državnom odvjetništvu i provjeri pisanja po prijepisu. Razgovor s kandidatima posebno se boduje dodjeljivanjem određenog broja bodova od 0 do 10, a smatra se da je kandidat zadovoljio ako je dobio najmanje 5 bodova.

Nakon provedenog testiranja i razgovora (intervjua) komisija utvrđuje rang-listu kandidata prema ukupnom broju ostvarenih bodova na testiranju i razgovoru (intervjuu).

Komisija općinskoj državnoj odvjetnici dostavlja izvješće o provedenom postupku koje potpisuju svi članovi Komisije. Uz izvješće se prilaže rang-lista kandidata prema ukupnom broju bodova ostvarenih na testiranju i razgovoru (intervju).

O prijmu u državnu službu izabranog kandidata općinska državna odvjetnica donosi rješenje koje će biti dostavljeno svim kandidatima javnom objavom na web-stranici Državnog odvjetništva Republike Hrvatske (www.dorh.hr) i Ministarstva uprave Republike Hrvatske (www.uprava.gov.hr). Dostava se smatra obavljenom istekom osmog dana od dana javne objave na web-stranici Ministarstva uprave Republike Hrvatske.

Svi kandidati prijavljeni na oglas imaju pravo uvida u dokumentaciju koja se odnosi na oglas. Kandidat koji je pristupio testiranju ima pravo protiv rješenja o prijmu izabranog kandidata izjaviti žalbu Odboru za državnu službu putem Općinskog državnog odvjetništva u Puli-Pola u roku od 15 (petnaest) dana od dana dostave rješenja.

4. PRAVNI I DRUGI IZVORI ZA PRIPREMANJE KANDIDATA ZA PISANU PROVJERU ZNANJA SU:

1. Zakon o državnom odvjetništvu (Narodne novine broj 67/18),

2. Poslovnik državnog odvjetništva (Narodne novine broj 128/2019).

 OPĆINSKO DRŽAVNO ODVJETNIŠTVO U PULI-POLA